સ્વચ્છ ભારત મિશન અંતર્ગત વ્યક્તિગત શૌચાલયનું મહાકૌભાંડ અરવલ્લી જીલ્લાના તમામ તાલુકાઓમાં આચરવામાં આવ્યું છે અને તેમ છતાં એકપણ તાલુકાના જવાબદાર સામે કાર્યવાહી કરવામાં આવી હોવાનું જાણવા મળ્યું નથી, કારણકે જીલ્લા ગ્રામ વિકાસ એજન્સીથી માંડીને તાલુકા અને ગ્રામ્ય પંચાયત સુધી તમામ લાગતા વળગતાઓને ભાગે નિયત રકમ વહેંચાઈ જતી હોવાથી હજ્જારોની સંખ્યામાં બનેલા શૌચાલયોમાં વ્યાપક ભ્રષ્ટાચાર કોઈપણ જાતની અડચણ વગર આચરવામાં આવ્યો હોવાનો અને ઉચ્ચ અધિકારીઓ અને જીલ્લા પંચાયત પ્રમુખ કે તાલુકા પંચાયતના પ્રમુખોએ પણ સ્વચ્છ ભારત મિશન અંતર્ગત ફાળવાયેલા સરકારના કરોડો રૂપિયા એળે ગયા હોવા છતાં સૂચક મૌન ધારણ કરી લઈ આડકતરી રીતે ભ્રસ્ટાચારને પ્રોત્સાહન આપ્યું હોવાનું ખુલ્લામાં શૌચ કરવા મજબુર બનેલા લોકો અને જાગૃત નાગરિકોમાં ચર્ચાઈ રહ્યું છે.